แบงก์โน๊ตส์
โกรธแล่วนะ
14 ก.พ. 2555

โกรธแล่วนะ
โดย..ทีมข่าวการเงิน
การแถลงผลหารือระหว่าง กัปตันโต้ง กิตติรัตน์ ณ ระนอง รองนายกฯ และ รมว.คลัง กะผู้แทนแบงก์ชาติ และผู้แทนสมาคมธนาคารไทย ในเรื่องการเก็บเงินใช้หนี้กองทุนฟื้นฟูฯ เช้าวานนี้ เดอะโต้งรับหน้าชี้แจงเอง สั่งผู้เข้าร่วมประชุมรูดซิปปาก
กัปตันโต้งจะเตรียมแถลงสั้นๆ แค่อัตราที่จะเรียกเก็บไปใช้หนี้ 0.47% เท่านั้น ม่ายคาดคิดว่าจะถูกซักไซ้ ล้วงไส้ปลิ้นพุง
“เก็บเท่านี้หนี้จะจบในกี่ปี จะกระทบความน่าเชื่อถือผู้ฝากเงินหรือไม่...
แบงก์รัฐที่คุ้มครองเงินฝาก 100% อยู่แล้วทำไมเก็บ ในเมื่อแบงก์รัฐก็ส่งคลังอยู่แล้ว เก็บเงินไปทำไม” บราๆๆ
กัปตันโต้งมึนตึ้บ! ตอบไม่ทันแล่ว จึงมองหาตัวช่วย และตัดสินใจได้ว่าต้องรีบไปจากวงล้อมนักข่าวให้เร็วที่สุด
ว่าแล้วก็สาวเท้าก้าวออกจากห้องแถลง ตรงดิ่งไปที่รถยนต์ของตัวเอง แต่พอไปถึงรถ พลขับคู่ใจดันไม่อยู่ ประตูรถปิด ต้องทนตอบ
ก่อนบ่นพึมพำ “หายไปไหนกัน ผมต้องไปชี้แจงที่สภาอีกนะ” โอ้ว! ฉุนลมออกหู